Installerer unikt solcellesystem på busser - PlastForum NO
Installerer unikt solcellesystem på busser
Den nye teknologien benytter bussens overflater og gjør det mulig å produsere strøm med gratis energi fra sola. 93 prosent av bussene som kjører for Brakar går i dag på fossilfri biodiesel, men i fremtiden er det først og fremst elektrisk drift Brakar ønsker å satse på i byområdene.
- Vi er stolte over å kunne lansere dette unike demonstrasjonsprosjektet med ti busser som det installeres solceller på, sier administrerende direktør Ole Engebret Haugen i Nettbuss AS.
- Dette er et spennende prosjekt, sier Terje Sundfjord, som er administrerende direktør i Brakar.
- Økt oppetid som sikrer drift, redusert drivstofforbruk og reduserte CO² utslipp på ca. 3-4 tonn per buss, er en god kombinasjon som vi vil vurdere å anvende også på andre bussruter. Vi skal imidlertid først samle nyttige data fra dette demo-prosjektet, fortsetter Haugen.